Publication: Magyar Közlöny
Issue: MK-1999-93 (Year: 1999, Number: 93)
Era: 1990-2004
Section: a 43/1999. (X. 27.) OM rendelethez
Paragraph Index: 141

5. A képzés főbb tanulmányi területei és arányai 5.1. Ismereteket kiegyenlítő tárgyak (6%) Cél az eltérő irányú előképzettségből eredő egyenlőtlenségek kiegyenlítése, a népegészségügyben használatos módszerek és tudományágak alapismereteinek felfrissítése; témái az egészség-betegség biológiája, bevezetés a szociológiába, közgazdasági alapismeretek, a biostatisztika matematikai alapjai, az alkalmazott számítástechnika alapjai, ökológiai alapismeretek, angol szaknyelv. 5.2. Alapozó tárgyak (28%) Céljuk a népegészségügyben használatos tudományterületek és módszerek megismertetése: egészségügyi informatika alapjai, biostatisztika alapjai, epidemiológia alapjai, magatartástudomány alapjai és vizsgálómódszerei, önsorsrontó magatartásformák népegészségügyi követelményei, egészségügyi rendszerek alapjai, egészségügyi gazdaságtan alapjai. 5.3. Szakirányú tárgyak (60%) A népegészségügy kiemelten fontos területeinek részletes megismertetése: epidemiológia a népegészségügyben, környezet-egészségtan és -epidemiológia, a nem fertőző betegségek epidemiológiája, a fertőző betegségek epidemiológiája, egészségügyi menedzsment, egészségpolitika, egészségmegőrzés, orvosi demográfia, népegészségügyi problémák a hátrányos helyzetűek körében. 5.4. Egyéni specializációt elősegítő tárgyak (6%) A képzés elmélyítése az egyéni érdeklődés és specializációs szándék alapján a népegészségügy egyes területein: a daganatos betegségek részletes epidemiológiája, válogatott fejezetek a fertőző betegségek részletes epidemiológiájából, kockázatbecslés, -kezelés és kommunikáció, szociálpolitika, a gyermek- és ifjúság-egészségügy népegészségügyi kérdései, szociális gerontológia, tudomány- és egészségfilozófia, többváltozós vizsgálatok az epidemiológiában, bioetika a népegészségügyben, az alapellátás és népegészségügy, helyi egészségpolitika-fejlesztés, minőségbiztosítás az egészségügyben, foglalkozás-egészségtan, táplálkozás-egészségtan és -epidemiológia, sugáregészségtan.

Source: https://magyarkozlony.hu/hivatalos-lapok/485ae47a0d6a74ae7c0f172be19cb30b59ed28fb/dokumentumok/1045944268cab63f7753b0b5432b841611bdea73/letoltes